open-index/open-wikipedia-markdown huggingface dataset:
Arthur Melo

**Arthur Melo**, celým menom **Arthur Henrique Ramos de Oliveira Melo** (* 12. august 1996, Goiânia|Brazília) je brazílsky futbalista hrajúci za taliansky klub Juventus. Jeho pozíciou je post stredového záložníka.

## Klubová kariéra
### Brazília
Arthur začal svoju kariéru vo svojom rodnom klube Goiás vo veku dvanásť rokov. V roku 2010 sa po návrate z mládežníckeho turnaja presťahoval do Grêmia.

V januári 2015, po jeho pôsobivom vystúpení v Copa São Paulo de Futebol Júnior, bol preradený z mládežníckeho tímu Grêmio pod vedúcim prvého tímu Luizom Felipem Scolarim. Nečakane začal proti tímu Aimoré v Campeonato Gaúcho. V roku 2016 si odbil svoj ligový debut v poslednom zápase sezóny, pri prehre  s tímom Botafogo.

V roku 2017 sa stal hráčom prvého tímu po pravidelnej sérii dobrých výkonov v Primeira Liga a Campeonato Gaúcho. Pri svojom debute v Copa Libertadores, remizoval proti Club Guaraní. Jeho štýlom hrania pripomínal španielskeho záložníka Andrésa Iniestu a prilákal tým záujem zo strany európskych klubov, ako je Chelsea, FC Barcelona a Atlético Madrid. V máji Arthur zaznamenal svoj prvý profesionálny gól, a to v zápase proti Fluminense pri výhre  v Copa do Brasil.

### Barcelona
Dňa 9. júla 2018 bol oficiálne predstavený ako hráč veľkoklubu FC Barcelona. Prestupová čiastka sa mala pohybovať okolo 40 miliónov eur, Arthur prebral číslo dresu 8 po legende Barcelony Andrésovi Iniestovi.

## Zdroj

Kategória:Brazílski futbalisti
Kategória:Futbaloví stredopoliari
Kategória:Hráči FC Barcelona
Málinské vrchy

**Málinské vrchy** sú geomorfologický podcelok Stolických vrchov. Najvyšší vrch podcelku je Jasenina (), severnou časťou prechádza geomorfologická časť Ipeľská brázda.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Slovenské rudohorie]]* → *[[Stolické vrchy]]* → ***Málinské vrchy***
***
 
Podcelok zaberá západnú časť Stolických vrchov, od zvyšku pohoria oddelenú údolím rieky Rimavica. Severným smerom ležia Balocké vrchy a Sihlianska planina (podcelky Veporských vrchov), západným a južným smerom nadväzuje Revúcka vrchovina s podcelkom Cinobanské predhorie a východným smerom pokračuje pohorie podcelkom Klenovské vrchy.

## Referencie

Kategória:Geomorfologické podcelky na Slovensku
Kategória:Stolické vrchy
Majstrovstvá Európy UEFS vo futsale žien 2017

**Majstrovstvá Európy UEFS vo futsale žien 2017** bol v poradí 7. turnaj majstrovstiev Európy UEFS vo futsale AMF žien, ktoré organizuje Európska futsalová únia (UEFS). Konal sa v dňoch od 5.8. decembra 2017 v Lloret de Mar, v Katalánsku, za účasti 4 tímov. Turnaj žien sa konal spolu turnajom mužov do 21 rokov. Nováčikom podujatia bolo družstvo Nórska. Katalánsko organizovalo ženský európsky šampionát druhýkrát, keď hostilo toto podujatie v roku 2015, v meste Santa Coloma de Farners. Zápasy sa odohrali v aréne Pavelló Els Saioners s kapacitou 500 miest. Víťazstvo obhájilo , ktoré sa v jedinej hranej skupine umiestnilo pred  a . 

## Účastníci

## Výsledky

## Konečné poradie

## Referencie

## Externé odkazy
* Oficiálna stránka Európskej futsalovej únie 
* Oficiálna stránka Katalánskej futsalovej federácie (po katalánsky)

## Zdroje
* ME 2017 na stránke Európskej futsalovej únie  

Kategória:Futsal v 2017
Ženy
Futsal
Copywriting

**Copywriting** je anglický výraz, ktorý v oblasti reklamy a marketingu označuje tvorbu reklamných textov, v širšom význame tvorba textov pre marketing ako taký.

Tento termín vznikol spojením dvoch slov: *copy* (výraz pre reklamný text) a *writing* (písanie). Cieľom copywritingu je vhodne napísať text tak, aby presvedčil potenciálneho zákazníka k nákupu produktu alebo služby a zároveň prehĺbil pozitívne vnímanie značky (brandu).

Osoba, ktorá sa venuje copywritingu, sa označuje ako *copywriter*.  

V oblasti copywritingu je možné rozlíšiť dva rozmery: *online copywriting* (písanie reklamných textov pre internetové prostredie) a *offline copywriting* (offline využitie prevažne v tlači, napríklad texty pre časopisy, katalógy, letáky atď.)

## Zamestnanie
Mnohí copywriteri sú zamestnaní v marketingových oddeleniach, reklamných agentúrach, firmách pre styk s verejnosťou, copywriterských agentúrach alebo pracujú ako samostatne zárobkovo činné osoby na voľnej nohe, pričom ich klientmi sú malé aj veľké spoločnosti.

Reklamné agentúry zvyčajne zamestnávajú copywriterov ako súčasť kreatívneho tímu, v ktorom spolupracujú s umeleckými riaditeľmi alebo kreatívnymi riaditeľmi. Copywriter píše kópiu alebo scenár reklamy, pričom vychádza najmä z informácií získaných od klienta. Ktorýkoľvek člen tímu môže koncipovať celkovú myšlienku a proces spolupráce často zlepšuje prácu. Niektoré agentúry sa špecializujú na služby v určitom odvetví alebo sektore. 

## Referencie


## Pozri aj
* Obsahový marketing
* PR článok

## Externé odkazy
* Copywriter roka Roman Hríbik: Copywriting je čoraz širšia disciplína

Kategória:Reklama
Kategória:Marketing
Milichus

**Milichus** môže byť:
* rod chrobákov z čeľade skarabeusovité (*Scarabaeidae*), synonymum: Melichus, pozri ''Milichus'' (rod)
* prepustenec rímskeho senátora Flavia Scaevina, ktorý informoval cisára Neróna o Pisonovom sprisahaní († po roku 65), pozri Milichus (prepustenec)

## Referencie
Zenon Martyniuk

**Zenon Martyniuk** (* 23. jún 1969, Gredele, Poľsko) je poľský hudobník a spevák spájaný so žánerom Disco Polo. Býva nazývanym aj "Kráľom Disco Polo", je vokalistom skupiny Akcent.

## Biografia

### Vzdelanie
Ukončil IV líceum v Bialymstoku a ekonomické štúdiá v Bielsku Podlaskom. Počas štúdia na základnej škole začal rozvíjať aj svoje hudobné vzdelanie. Prvými učiteľmi hudby mu boli jeho dvaja strýkovia, ktorí hravali v hudobných skupinách na obecných zábavách.

### Kariéra
Spočiatku vystupoval so skupinami "Akord" a "Centrum". Na konci roku 1989 založil spolu s Mariuszom Anikiejom skupinu "Akcent". Názov pochádza z prvých písmen názvov predchádzajúcich dvoch skupín "Akord" a "Centrum". Medzi rokmi 1991 - 1993, po odchode Mariusza Anikieja do Belgicka vystupoval v skupine Ex-Akcent spoločne s Henrym Mellerom (ex-bubeníkom skupiny Červeno-čierni) a skupinou Crazy Boys. Po návrate Mariusza Anikieja do Poľska obnovil projekt "Akcent", v ktorom je vokalistom do dnešného dňa. Hosťoval tiež v skupine "Select", v spoločne s ktorou nahral duet s Waldemarom Oksztulom. 
náhľad|Zenon Martyniuk, 2010
Je jedným z najpopulárnejších umelcov žánru discopolo a je považovaný za popredného predstaviteľa smeru discopolo. Medzi jeho najznámejšie  piesne patria „Gwiazda”, „Królowa nocy”, „Pragnienie miłości”, „Przekorny los” a „Sonet dla miłości”, ktorú venoval svojej manželke.

V júli 2014 predstavil skladbu „Przez Twe oczy zielone”.  Videoklip odpublikovaný v službe Youtube zaznamenal úspech a stal sa historicky druhým (prvým bolo video „Ona tańczy dla mnie” od skupiny Weekend), ktorý prekročil hranicu 100 miliónov zhliadnutí. V decembri 2016 si počas vianočného koncertu v Zakopanom zaspieval duet s Marylou Rodowicz.

Ovláda spev v rómskom jazyku.

### Marketing
1. februára 2017 vstúpil na poľský trh energetický nápoj "Zenek Energy Drink" s obrázkom Martyniuka vytvorený varšavskou spoločnosťou Just Food. 5. júla vydalo vydavateľstvo Edipresse autobiografickú knihu*, Zenek Martynyuk – Život to sú momenty* napísanú Martynou Rokita. V tom istom mesiaci, bolo potvrdené, že vznikne aj dokumentárny film o spevákovom živote podľa scenára Kataríny Jungowskej. Premiéra je naplánovaná na jeseň roku 2018. 12. decembra, spolu s Slawomirom Świerzyńskim, R. Liszewskim a Martinom Millerom, vystúpil na galakoncerte 25. výročia TV Polsat s piesňou  „Przez Twe oczy zielone” v orchestrálnom aranžmáne.

### Osobný život
Od 4. februára 1989 je ženatý,. Má syna Daniela (narodený 1. augusta 1989). Žije v Grabówke, v blízkosti Bialymstoku.

## Referencie


Kategória:Poľskí hudobníci
Kategória:Poľskí speváci
Bechyňská brána

thumb|Bechyňská brána 

**Bechyňská brána** je jediná dochovaná brána stredovekého opevnenia mesta Tábor. Dochovanú podobu získala v tridsiatych rokoch 15. storočia počas prestavby priľahlého hradu Kotnov a pri neskorších úpravách. Spolu s hradom je chránená ako národná kultúrna pamiatka&nbsp;ČR

## História
Bránu pôvodne tvorila štvorhranná veža. V tridsiatych rokoch 15. storočia ju rozšírila prístavba uspôsobená k delostreleckej obrane, ktorá vyplnila priestor medzi starou bránskou vežou a parkánovou hradbou susedného hradu. Prejazd brány bol v rovnakej dobe opatrený padacím mostom. V 19. storočí bola pôvodná podoba narušená rekonštrukciou podľa projektu architekta Josefa Mockera.

## Stavebné podoba
Dvojposchodová budova brány má pôdorys lichobežníka. Prejazd zaklenutý valenou klenbou s lunetami a otvorený dvojicou hrotitých portálov vedie mimo os budovy pri jej severozápadnej strane. Na vonkajšej strane sa dochovala vpadlina pre padací most a dva úzke otvory pre páky (pánt), pomocou ktorých sa most dvíhal. Hrázdená pavlač v prvom poschodí na vnútornej strane brány pochádza až z 19. storočia.

## Referencie




## Iné projekty

## Externé odkazy
* Bechyňská brána

## Zdroj

Kategória:Národné kultúrne pamiatky v Juhočeskom kraji
Kategória:Pevnosti
Kategória:Brány v Česku
Kategória:Stavby v okrese Tábor
Kategória:Tábor (Česko)
Vodný mlyn Hoslovice

thumb|Vodný mlyn Hoslovice
**Vodný mlyn Hoslovice** s jedným kolesom v obci Hoslovice je považovaný za najstarší zachovalý vodný mlyn na území Česka. Mlyn, ktorý je chránený ako národná kultúrna pamiatka Českej republiky je tvorený pôvodnou mlynicou spojenou s obytnou časťou, kde sa nachádza aj čierna kuchyňa. Strecha mlyna je pokrytá slamou. Obvodové murivo je kamenné. V areáli mlyna je ďalej kôlna a chlievy so stodolou. V zadnej časti areálu sa nachádza rybníček s vodným náhonom pre mlyn, dĺžka náhonu je približne 150 metrov.

Prvá písomnú správu o mlyne obsahuje berná rula z roku 1654. Niektoré zlomkovité písomné zmienky datujú stavbu mlyna ešte predtým, až k založeniu obci Hoslovice.

Mlyn je súčasťou expozícií *Múzea astredného Pootavia* v Strakoniciach. Často je využívaný aj ako filmová lokalita, najmä pre  rozprávky.

## Referencie


## Pozri aj
* Hoslovice

## Iné projekty

## Externé odkazy
* Oficiálna stránka 
* Hoslovický mlýn 

## Zdroj

Kategória:Mlyny v Česku
Kategória:Národné kultúrne pamiatky v Juhočeskom kraji
Kategória:Technické pamiatky v Česku
Kategória:Pamiatky na českých poštových známkach
Kategória:Hoslovice
Kategória:Stavby v okrese Strakonice
Lockheed Martin RQ-170 Sentinel

thumb|Fotografia RQ-170 zo základne Anderson na Guame
thumb| 3D vizualizácia Sentinelu

**RQ-170 Sentinel** bezpilotné lietadlo s dlhou výdržou vo vzduchu, operujúce vo veľkých výškach. Sentinel má na rozdiel Predatora a Reapera v názve skratku RQ, čo napovedá, že ide o prieskumný a nie bojový dron. RQ-170 dokáže vyhotoviť snímky z bojiska a v reálnom čase zasielať tieto dáta pozemnej riadiacej stanici.

Potom, ako bolo toto lietadlo v roku 2007 nasadené v Afganistane počas operácie Enduring Freedom a na verejnosti sa objavili jeho prvé zábery, dostalo prezývku Beast of Kandahar (beštia z Kandaháru). 

RQ-170 sa podobá na dron Polecat, ktorý vyvíjala firma Lockheed Martin od začiatku roku 2005. Išlo o súkromnú iniciatívu tejto spoločnosti, ktorá do projektu investovala 27 miliónov dolárov a po havárii jediného prototypu ho 18. decembra 2006 ukončila. Nie je vylúčené, že poznatky z vývoja Polecatu sa uplatnili aj pri konštrukcii Sentinelu. 

## Konštrukcia
Sentinel má konštrukciu lietajúceho krídla, ktorá nápadne pripomína zmenšeninu strategického bombardéra B-2 Spirit. Z konštrukcie je zjavná snaha o dosiahnutie stealth charakteristík, ktoré znižujú efektívnu odrazovú plochu lietadla a znižujú riziko detekcie nepriateľským radarom.

Lietadlo má rozpätie krídel takmer  a výšku . Asi 90% trupu tvoria kompozitné materiály, čím sa dosiahlo zníženie celkovej hmotnosti stroja. V prednej časti trupu sa nachádza elektro-optický senzor, ktorý dokáže vyhotoviť snímky z bojiska. Satelitná anténa zabezpečuje komunikáciu lietadla s pozemnou riadiacou stanicou. 

## Operačné nasadenie
Spojené štáty prevádzkujú tieto drony na základni v Afganistane a používajú ich na vykonávanie prieskumných letov nad Iránom. Cieľom týchto misií je zbieranie informácií o iránskom jadrovom programe.

V decembri 2009 oznámili juhokórejské noviny JoongAng Daily, že RQ-170 bol testovaný v Kórejskej republike na leteckej základni Osan. Podľa vyjadrenia novín mal dron nahradiť špionážne lietadlo U-2 a zbierať informácie o programe vývoja balistických rakiet v Severnej Kórei.

Údajne bol Sentinel v máji 2011 nasadený v Pakistane počas operácie jednotiek SEAL, ktoré sa snažili zajať alebo zabiť Usámu bin Ládina. Živé zábery z tohto prepadu mali byť vysielané americkému prezidentovi Barrackovi Obamovi.

## Používatelia
 **[[USA]]**
:United States Air Force
* 30. prieskumná letka – letecká základňa Creech, Nevada 

## Špecifikácie
### Hlavné charakteristiky

* **Posádka**: 0
* **Dĺžka**: 
* **Rozpätie krídel**: 
* **Výška**: 
* **[[Hnacia jednotka lietadla|Pohonná jednotka]]**: 1 × dvojprúdový motor General Electric TF34 s ťahom 40 kN

### Výkony
* **Dostup**: 

## Referencie

Kategória:Bezpilotné vojenské lietadlá
Kategória:Prieskumné lietadlá USA
RQ170 Sentinel
Mšenské pokličky

náhľad|Mšenské pokrievky
**Mšenské pokličky** sú skalný útvar nad Kokořínskou baňou pri vyústení rokliny zvanej Močidlá, v katastrálnom území Mšeno, medzi osadou Vojtěchov a samotou Hlučov.

Vrchné dosky - pokrievky - sú tvorené železitými hrubozrnnými pieskovcami až zlepencami. Miestami sú cez meter hrubé a kryjú nepravidelné zrezaný kužeľ z mäkších pieskovcov spojovaných kaolínovým tmelom. Najmohutnejšia pokrievka má rozmery približne 6×5×1,5 m, výška tohto útvaru je cca 12 m. V okolí sa nachádzajú aj útvary, ktoré dnes ešte pokrievky príliš nepripomínajú, ale predstavujú tzv. zárodočné tvary z ktorých sa časom pokrievky vyvinú, zatiaľ čo tie dnešné už úplne podľahnú erózii a ich vrchné dosky sa zrútia. Mšenské pokličky sú prístupné po modrej turistickej trati vedúcej z Mšena do Jestřebic.

## Iné projekty

## Zdroj

Kategória:Skalné útvary v Stredočeskom kraji
Kategória:Dokeská pahorkatina
Kategória:Chránená krajinná oblasť Kokořínsko – Máchův kraj
Kategória:Mšeno
Kategória:Pamiatky na českých poštových známkach
Kvalifikácia v pozemnom hokeji mužov na Ázijské hry 2018

**Kvalifikácia v pozemnom hokeji mužov na Ázijské hry 2018** bola kontinentálna kvalifikácia v pozemnom hokeji mužov, ktorú organizuje Ázijská federácia pozemného hokeja (AHF), na turnaj multišportového podujatia Ázijských hier 2018. Kvalifikácia sa konala v dňoch od 8.17. marca 2018 v Maskate, v Ománe, za účasti 8 tímov. Zápasy sa odohrali na futbalovom štadióne Sultan Qaboos Sports Complex. Na Ázijské hry sa kvalifikovalo 5 najlepších družstiev.

## Priama účasť na Ázijských hrách
Priamu účasť si zabezpečilo družstvo hostiteľskej krajiny a 5 najlepších družstiev z predchádzajúceho turnaja Ázijských hier:
* 
* 
* 
* 
* 
* 
* 
Poznámka: Japonsko nahradilo odstúpené družstvo Číny.

## Účastníci
 
 Číslo udáva umiestnenie vo svetovom rebríčku FIH k 12. decembru 2017.

## Štadión

## Výsledky
### Základné skupiny
#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Kvalifikácia v pozemnom hokeji žien na Ázijské hry 2018

## Externé odkazy
* Oficiálna stránka Ázijskej federácie pozemného hokeja 

## Zdroje
* Ázijská kvalifikácia 2018 na stránke Ázijskej federácie pozemného hokeja 
* Ázijská kvalifikácia 2018 na štatistickej stránke Medzinárodnej federácie pozemného hokeja 

Kategória:Pozemný hokej v 2018
Kategória:Pozemný hokej na Ázijských hrách
Pozemný hokej
Alena Antalová

náhľad|Alena Antalová v ''Hello, Dolly!''
náhľad|Alena Antalová v ''My Fair Lady''

**Alena Antalová** (* 28. júl 1972, Bratislava) je slovenská herečka. Je vnučkou scénografa SND Ladislava Vychodila.

## Životopis
Absolvovala bratislavské konzervatórium a JAMU, odbor muzikálové herectvo. V roku 1982 spievala piesne v seriálu Bambuľkine dobrodružstvá. Od roku 1994 pôsobí v Mestskom divadle v Brne na hudobnej a činoherný scéne. Je držiteľkou ceny Thálie za rok 1999 v kategórii *Talent roka do 33 rokov* za titulnú rolu v divadelnej hre Majster a Margaréta. Známa je tiež z televíznych seriálov Četnické humoresky (Ludmila Horúca-Arazímová) a *Poisťovňa šťastia* (Anna Jánska-Krausová). Naspievala sólové party k filmu Kytice.

V ankete *Krídla*, ktorú organizuje Mestské divadlo Brno každú sezónu, získala cenu o najobľúbenejšiu herečku sezóny 2010/2011.
Je vydatá, s manželom Josefom Juráčkom  má štyri deti: Alenu, Elenu, Jana a Marii.

## Úlohy v Mestskom divadle Brno
* Katherine, matka Ellie -- Děsnej pátek
*Audrey – *Kvítek z horrroru*
* Ráchel – *Svět plný andělů*
* Líza Ďulínková – *My Fair Lady (ze Zelňáku)*
* Eva von Steinbergová – *Peklo*
* Sukie – *Čarodějky z&nbsp;Eastwicku*
* Královna, maminka – *Tři mušketýři*
* Dolly Leviová – *Hello, Dolly!*
* Mary Poppins – *Mary Poppins*
* Máma Mortonová – *Chicago*
* Roxana – *[[Cyrano z Bergeracu (dráma)|Cyrano z&nbsp;Bergeracu]]*
* Grizabella – Cats
* Tanja/Titanie – *Let snů LILI*

## Filmografia
* 1984 - *Čierny slnovrat* (TV)
* *1997* - Četnické humoresky (TVS)
* *2003* - *Spoločník* (TV)
* *2004* - *Poisťovňa šťastia* (TVS)

## Referencie


## Literatúra
* 

## Iné projekty

## Externé odkazy
* 
* 
*  
* Alena Antalová na FDb.cz
* Alena Antalová na stránke Mestského divadla Brno 
* Neoficiálna stránka 

## Zdroj

Kategória:Slovenské herečky
Kategória:Absolventi Janáčkovej akadémie múzických umení
Luneta (maľba)

náhľad|Luneta v Sixtínskej kaplnke [náhľad|Sála s lunetami pod klenbou ([Brémy)]]
**Luneta** (z franc. *lunette*, zdrobnenina z lat. *Luna*, Mesiac) je polkruhová plocha steny (tvar Mesiaca v štvrti ), najčastejšie pod valenou klenbou nad oknami a dverami, prípadne maľba na takejto ploche. Niekedy sa ako luneta označuje aj akýkoľvek polkruhový dekoratívne útvar nad dverami, napríklad tympanón.

## Príklady
Maľbu v lunetách preslávila Michelangelova výzdoba Sixtínskej kaplnky vo Vatikáne z rokov 1508-1512. Jeho maľované lunety a trojuholník nad nimi spájajú steny a strop, takže vnútro kaplnky pôsobí ako jediný celok. Výzdoba lunetami je potom charakteristická pre renesančnú, barokovú a novorenesančnú architektúru.

## Literatúra
* Lunetta. In: 

## Iné projekty

## Zdroj

Kategória:Architektonické prvky
Perturbácia

**Perturbácia** môže byť:
* knižne: porucha, rušenie (napr. perturbácia národa)
* vo fyzike: fyzikálny rušivý vplyv sťažujúci výpočty, spôsobujúci nepravidelnosti, vnášajúci chyby do merania, pozri perturbácia (fyzika)
* v astronómii: (malá) odchýlka od ideálnej dráhy kozmického telesa obiehajúceho centrálne teleso spravidla v dôsledku gravitácie ďalšieho telesa alebo telies, ale aj napr. odporom prostredia, synonymum: porucha, porucha dráhy, pozri perturbácia (astronómia)

## Pozri aj
* perturbácia ekosystému (zmena vo funkcii alebo zložení ekosystému vplyvom rozličných faktorov)
* pertubácia (prefúknutie vajíčkovodov)
* porucha

## Referencie
Bazilika Nanebovzatia Panny Márie (Svatý Hostýn)

**Bazilika Nanebovzatia Panny Márie** je pútnický kostol s titulom basilica minor stojaci na vrchu Svatý Hostýn. Ide o jeden z najvýznamnejších mariánskych pútnických kostolov na Morave, ku ktorým patrí tiež Velehrad alebo v Čechách Svatá Hora pri Příbrami.

Neskoro barokový, klasicizujúci kostol dokončený v roku 1747 bol postavený podľa plánov architekta olomouckých biskupov Ignáca Cyraniho z Bolleshousu. V roku 1784 bol chrám v rámci jozefínskych reforiem odsvätený a zrušený. Kostol zbavený vybavenia i strechy chátral, až bol v polovici 19. storočia na základe petície z farností obnovený do dnešnej podoby a znova vysvätený.

Konkávne prehnutú plochu západného priečelia pokrýva mozaika *Hostýnska Madona* od pražského mozaikára Viktora Foerstra (1912). Má plochu 26 m2 a je zložená z 260 tisícov špeciálnych sklíčok dovezených z Talianska.

## Literatúra
* Eichler Karel: *Sv. Hostýn: Kratičké dějiny a popis svatyně hostýnské.* R. Promberger, Olomouc 1905.
* Janda Antonín: *Papežská korunovace Matky Boží Svatohostýnské*, Matice svatohostýnská 1913.
* Nemec Ludvík: *Our Lady of Hostyn, Queen of the Marian Garden of the Czech, Moravian, Silesian and Slowak Madonnas*. RCH Press, New York 1981.
* Pavelka Jaroslav: *Hostýn, Poklady umění v Čechách a na Moravě*. Vyšehrad, Praha 1942
* Pojsl Miloslav – Hyhlík Vladimír: *Svatý Hostýn. Bazilika Nanebevzetí Panny Marie*, Velehrad 1992.
* Rýpar Jan Karel: *Úplný dějepis a pověst o zázračném obrazu Panny Marie v chrámě hostýnském*, 1863

## Iné projekty

## Externé odkazy
* Bazilika Nanebovzatia Panny Márie (PDF)  na stránkach Matice svatohostýnské a duchovnej správy

## Zdroj

Kategória:Olomoucká arcidiecéza
Kategória:Rímskokatolícke kostoly v Česku
Kategória:Katolícke pútnické miesta
Kategória:Baziliky minor v Česku
Kategória:Barokové kostoly v Česku
Kategória:Stavby v okrese Kroměříž
Kategória:Národné kultúrne pamiatky v Zlínskom kraji
Kategória:Kostoly zasvätené Panne Márii v Česku
Kategória:Jezuitské kostoly
Kategória:Pamiatky na českých poštových známkach
Kategória:Chvalčov
Kategória:Pútnické miesta v Česku
Javorianska hornatina

**Javorianska hornatina** je geomorfologický podcelok Javoria. Najvyšší vrch podcelku i celého pohoria je Javorie, dosahujúce výšku .

## Vymedzenie
Podcelok zaberá južnú, najvyššiu časť Javoria. Severným a západným smerom pokračuje pohorie podcelkami Podlysecká brázda a Lomnianska vrchovina, južným smerom nadväzuje Krupinská planina s podcelkami Závozská vrchovina, Dačolomská planina a Modrokamenské úboče. Východným susedom sú Ostrôžky.

Južná časť územia patrí do vojenského výcvikového priestoru Lešť.

## Významné vrcholy
* Javorie – najvyšší vrch podcelku i pohoria ()
* Priečne bralo ()
* Homôľka ()

## Referencie

Kategória:Geomorfologické podcelky na Slovensku
Kategória:Javorie
Kategória:Hornatiny na Slovensku
Flat Galaxy Catalogue

**Flat Galaxy Catalogue** je astronomický katalóg špirálových galaxií.

Systematické vyhľadávanie diskovitých okrajových galaxií s priemerom väčším ako a = 40 uhlových sekúnd a pomer hlavných a malých osí a/b väčší než 7 sa uskutočnil pomocou Palomar Observatory Sky Survey a ESO/SERC. Výsledkom je nový katalóg plochých galaxií (FGC) obsahujúci 4455 objektov, ktoré pokrývajú približne 56 percent celej oblohy. Katalóg je určený na štúdium rozsiahlych kozmických prúdov a ďalších problémov observačnej kozmológie.

## Dodatkové katalógy
* Flat Galaxy Catalogue Southern Extension (FGCE), doplnenie o galaxie južnej oblohy
* Flat Galaxy Catalogue Addendum (FGCA)
* Revised Flat Galaxy Catalogue (RFGC)
* Flat Galaxy Catalogue - misidentified object (FGCX)

## Referencie

Kategória:Astronomické katalógy galaxií
Podlysecká brázda

**Podlysecká brázda** je geomorfologický podcelok Javoria. 

## Vymedzenie
Podcelok zaberá strednú časť Javoria a rozdeľuje ho na dve časti. Severozápadne leží Lomnianska vrchovina, juhovýchodne Javorianska hornatina. Severným smerom nadväzuje Zvolenská kotlina a jej podcelky Rohy a Slatinská kotlina a na juhovýchodnom okraji susedí pohorie Ostrôžky.

## Turizmus
Javorie patrí medzi menej turisticky navštevované pohoria, Podlysecká brázda však láka najmä cyklistov. Územím, ktoré je charakteristické lazníckym osídlením, vedie i niekoľko značených turistických chodníkov.

## Referencie

Kategória:Geomorfologické podcelky na Slovensku
Kategória:Javorie
Kategória:Brázdy na Slovensku
Michal Škvarka

**Michal Škvarka** (* 19. august 1992, Martin) je slovenský futbalista hrajúci za maďarský klub Ferencváros. Jeho pozíciou je post stredového záložníka.

## Klubová kariéra
### MŠK Žilina
Škvarka debutoval v drese Žiliny 26. apríla 2009 v zápase proti FC Nitra. Počas svojho pôsobenia v Žiline mal v sezóne 2016/2017 a 2017/2018 na ramene kapitánsku pásku. V daných sezónach zaznamenal za Žilinu 14 a 6 gólov. V sezóne 2018/2019 vstrelil Škvarka 9 gólov a pripísal si 10 asistencií.

### Ferencváros
V Žiline strávil Škvarka dlhé roky a stal sa jej kapitánom. 19. júna 2019 bol oficiálne oznámený jeho prestup do maďarského Ferencvárosu, kde podpísal zmluvu na 3 roky. Cena prestupu sa mala pohybovať okolo 200 tisíc eur.

## Reprezentačná kariéra
Škvarka bol do A-tímu Slovenska po prvýkrát povolaný v januári 2017 v zápasoch proti Ugande (prehra ) a proti Švédsku (prehra ). Išlo o priateľské zápasy, v ktorých mal slovenský tím v zostave zväčša hráčov slovenskej Fortuna ligy.

## Úspechy
* Majster Fortuna ligy 2x – 2009/2010, 2016/2017

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči MŠK Žilina
Kategória:Hráči FC ViOn Zlaté Moravce
Kategória:Osobnosti z Martina
Kategória:Hráči MFK Zemplín Michalovce
Kategória:Hráči Ferencvárosi TC
Lomnianska vrchovina

**Lomnianska vrchovina** je geomorfologický podcelok Javoria. Najvyšší vrch územia je Lomné s výškou 

## Vymedzenie
Podcelok zaberá severnú časť Javoria a od zvyšku pohoria ho na juhovýchode oddeľuje Podlysecká brázda. S Javorianskou hornatinou susedí v údolí Krupinice v južnej časti. Severným smerom nadväzuje Zvolenská kotlina a jej podcelky Slatinská kotlina, Zvolenská pahorkatina a Sliačska kotlina, severozápadným smerom sa Javoria dotýkajú Kremnické vrchy s podcelkom Turovské predhorie. Západným smerom územie klesá do Pliešovskej kotliny a na juhu na Lomniansku vrchovinu nadväzuje Závozská vrchovina, ktorá je súčasťou Krupinskej planiny.

## Významné vrcholy
* Lomné () – najvyšší vrch podcelku
* Kozí hrb ()
* Sekier ()
* Veľký Korčín () 
* Človekovo ()

## Turizmus
Severná časť Javoria je turisticky najvyhľadávanejšou časťou pohoria, nakoľko veľmi atraktívnymi sú ruiny Pustého hradu v blízkosti Zvolena. V okolí mesta je viacero turistických chodníkov a v údolí Ľubice je prírodná rezervácia Prosisko.

## Referencie

Kategória:Geomorfologické podcelky na Slovensku
Kategória:Javorie
Kategória:Vrchoviny na Slovensku
Pozemný hokej na Ázijských hrách 2018

**Pozemný hokej na Ázijských hrách 2018** bol turnaj v pozemnom hokeji v rámci multišportového podujatia Ázijských hier 2018. Konal sa v Jakarte, v Indonézii v dňoch od 19. augusta1. septembra 2018, za účasti 11 mužských a 10 ženských tímov. Hokejový turnaj sa na hrách organizuje od roku 1958 a toto bolo jeho 16. vydanie. Zápasy sa odohrali na 2 ihriskách štadióna Gelora Bung Karno Hockey Field s kapacitou 818 divákov, ktorý je súčasťou športového komplexu Gelora Bung Karno Sports Complex. V mužskej kategórii zvíťazilo premiérovo , ktoré vo finálovom stretnutí zvíťazilo nad . U žien získalo titul rovnako , keď vo finále vyhralo nad .

Turnaj bol zároveň jedným z kvalifikačných turnajov na hokejový turnaj Letných olympijských hier 2020, ktorý hostí Tokio. Z oboch kategórií sa kvalifikovalo iba víťazné družstvo.

## Kvalifikácia
;Muži

Poznámky:
* Hongkong a kazachstan nahradili odstúpené tímy Číny a Čínskeho Tchaj-peja.
* Číslo v zátvorke udáva umiestnenie vo svetovom rebríčku FIH k júlu 2018.

;Ženy

Poznámka: Číslo v zátvorke udáva umiestnenie vo svetovom rebríčku FIH k decembru 2017.

## Výsledky
### Muži
#### Základné skupiny
##### Skupina A

##### Skupina B

#### Play-off
##### Stretnutie o 11. miesto

##### Stretnutie o 9. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

----

### Ženy
#### Základné skupiny
##### Skupina A

##### Skupina B

#### Play-off
##### Stretnutie o 9. miesto

##### Stretnutie o 7. miesto

##### Stretnutie o 5. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

Poznámka: Kedže sa Japonsko ako organizátor LOH 2020 stali víťazom turnajov, nepostupujú na olympiádu v poradí ďalšie tímy, ale zvyšuje sa počet miesteniek o 1 naviac vo svetovej kvalifikácii.

## Referencie

## Externé odkazy
* Pozemný hokej na oficiálnej stránke Ázijských hier 2018  /(po indonézsky)
* Oficiálna stránka Ázijskej federácie pozemného hokeja 

## Zdroje
* Ázijské hry 2018 na stránke Ázijskej federácie pozemného hokeja 
* Mužský a ženský hokejový turnaj Ázijských hier 2018 na stránke todor66.com 
* Mužský a ženský hokejový turnaj Ázijských hier 2018 na stránke the-sports.org 

Kategória:Pozemný hokej v 2018
Kategória:Pozemný hokej na Ázijských hrách
Kategória:Ázijské hry 2018
Závozská vrchovina

**Závozská vrchovina** je geomorfologický podcelok Krupinskej planiny. Najvyšší vrch podcelku i celej planiny je Dlhý diel s výškou 

## Vymedzenie
Podcelok zaberá severnú, najvyššiu časť Krupinskej planiny. Severovýchodným smerom leží Javorie s podcelkami Javorianska hornatina a Lomnianska vrchovina, zo severozápadu územie ohraničuje Pliešovská kotlina. Na západe sa Závozskej vrchoviny krátkym úsekom dotýkajú Štiavnické vrchy podcelkom Skalka a južným smerom pokračuje planina podcelkami Bzovícka pahorkatina a Dačolomská planina.

## Vybrané vrcholy
* Dlhý diel () – najvyšší vrch podcelku i planiny
* Kopaný závoz ()
* Vŕšok (Ježov vrch) ()
* Poloma ()

## Doprava
Územie je vo východnej časti, približne po cestu II/527 (Zvolen – Veľký Krtíš), nedostupné. Je súčasťou VVP Lešť a vjazdy na toto územie sú najmä počas výcviku zatarasené, príp. strážené. Západným okrajom vedie významný severo-južný koridor E 77 (Krakov – Budapešť) v trase cesty I/66. V jej blízkosti vedie i železničná trať Zvolen – Čata.

## Turizmus
Východná časť Závozskej vrchoviny je turisticky neprístupná, no atraktívny je len úzky pás územia na západnom okraji v blízkosti údolia Krupinice, kde sa nachádza národná prírodná rezervácia Mäsiarsky bok.

## Referencie

Kategória:Geomorfologické podcelky na Slovensku
Kategória:Krupinská planina
Kategória:Vrchoviny na Slovensku
Vasil Božikov

**Vasil Božikov** (; * 2. jún 1988, Goce Delčev, Bulharsko) je bulharský profesionálny  futbalista hrajúci za slovenský klub ŠK Slovan Bratislava. Jeho pozíciou je post stredového, poprípade krajného obrancu.

## Klubová kariéra
Svoju futbalovú kariéru začal v tíme PFK Pirin Goce Delčev, odkiaľ ako hráč mládežníckych tímov prestúpil najprv do klubu PFK Botev Plovdiv a následne do celku FK Botev 2002. V roku 2006 zamieril do mužstva OFK Gigant Săedinenie, odkiaľ následne v zimnom prestupovom období ročníka 2008/2009 posilnil klub PFK Minjor Pernik.

### Litex Loveč
V januári 2012 sa stal posilou Litexu Loveč. V drese tímu si odkrútil premiéru 22. apríla 2012 v 5. kole sezóny 2011/2012 proti Ludogorec Razgrad (remíza ), odohral celý zápas. Na jeseň 2015 sa s Litexom predstavil v druhom predkole Európskej ligy UEFA proti celku Diósgyőri VTK z Maďarska, s ktorým Loveč po prehre  a výhre  vypadol. Svoj prvý a zároveň jediný gól v lige v tomto pôsobisku strelil v súboji s Lokomotivom Sofia (výhra ), keď v siedmej minúte otvoril skóre stretnutia.

### Kasımpaşa SK
V lete 2015 sa vydal do Turecka do Kasimpasa SK, do klubu z hlavného mesta Istanbulu prestúpil za približne 400-tisíc eur a podpísal zmluvu na dva roky s následnou dvanásťmesačnou opciou. Svoj ligový debut v drese Kasimpasa SK absolvoval v šiestom kole proti tímu Caykur Rizespor, keď pri remíze  prišiel na hraciu plochu v 9. minúte.

### ŠK Slovan Bratislava
V júli 2017 odišiel ako voľný hráč na Slovensko a upísal sa na tri roky Slovanu Bratislava.

#### Sezóna 2017/2018
Premiéru v lige si odkrútil v drese bratislavského klubu 19. augusta 2017 v 4. kole v súboji s tímom FC DAC 1904 Dunajská Streda (remíza ), nastúpil na celých 90 minút. 1. mája 2018 skóroval vo finále slovenského pohára hraného v Trnave proti celku MFK Ružomberok, "Belasí" zvíťazili v pomere  a obhájili tak zisk tejto trofeje z predošlej sezóny 2016/2017. Svoj prvý ligový gól za Slovan zaznamenal 12. mája 2018 v súboji s Dunajskou Stredou, keď v nastavení prvého polčasu strelil na pôde súpera jediný gól stretnutia. V ročníku 2017/2018 nastúpil za Slovan v 27 zápasoch v lige.

#### Sezóna 2018/2019
V lete 2018 bol Bozhikov zvolený za kapitána mužstva po odchode Borisa Sekuliča do CSKA Sofia. V otváracom zápase sezóny odohral 90 minút v 1.kole v zápase proti Zlatým Moravciam (výhra ) a v 2.kole proti Podbrezovej (výhra ) keď v 4.minúte otvoril skóre duelu.

## Reprezentačná kariéra
V A-mužstve Bulharska debutoval 25. marca 2016 v priateľskom zápase v meste Leiria proti reprezentácii Portugalska (výhra ), na ihrisko prišiel v 89. minúte.

## Zdroj

Kategória:Hráči ŠK Slovan Bratislava
Kategória:Futbaloví obrancovia
Kategória:Bulharskí futbalisti
Majstrovstvá Európy v americkom futbale 2018

**Majstrovstvá Európy v americkom futbale 2018** bol v poradí 14. turnaj majstrovstiev Európy v americkom futbale mužov, ktoré organizuje Európska federácia amerického futbalu (IFAF Europe, do roku 2014 EFAF). Konal sa v dňoch od 29. júla4. augusta 2018 vo Vantaa, vo Fínsku, za účasti 6 tímov. Fínsko bolo organizátorom európskeho šampionátu tretíkrát, predtým hostilo toto podujatie v rokoch 1987 a 1991, oba v Helsinkách. Zápasy sa odohrali na futbalovom štadióne Myyrmäen jalkapallostadion. Titul získalo , ktoré vo finálovom stretnutí zvíťazilo nad .

Turnaj zároveň slúžil ako kvalifikácia európskych družstiev na Majstrovstvá sveta 2019, ktoré organizuje Austrália.

Pôvodne sa mal turnaj konať v Nemecku, ale z organizačných dôvodov a hlavne kvôli problémom v medzinárodných štruktúrach amerického futbalu (*IFAF Paríž* vs. *IFAF New York*) bol odložený a neskôr presunutý na júl 2018. Za nového organizátora bolo v marci 2018 organizáciou IFAF (New York) vybrané Fínsko.

## Kvalifikácia

Poznámka: Nemecko sa turnaja nezúčastnilo, nahradilo ho ďalšie družstvo z kvalifikácie.

## Štadión

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5. miesto

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka IFAF Europe 
* Staršia stránka Európskej federácie amerického futbalu  
* Oficiálna stránka Fínskej federácie amerického futbalu /
* 

## Zdroje
* Oficiálna stránka ME 2018  /
* ME 2018 na stránke the-sports.org  
* ME 2018 na stránke americanfootballinternational.com 

Kategória:Majstrovstvá Európy v americkom futbale
Kategória:Americký futbal v 2018
Americký futbal
Kategória:2018 vo Fínsku
Kategória:Šport vo Vantaa
The Devil's Bleeding Crown

„**The Devil's Bleeding Crown**“ je skladba dánskej heavy metalovej skupiny Volbeat. Táto skladba bola vydaná ako hlavný singel zo šiesteho štúdiového albumu skupiny *[[Seal the Deal & Let's Boogie]]*. Stala sa piatym singlom číslo 1 skupiny na  Mainstream Rock rebríčku časopisu *[[Billboard]]* v Spojených štátoch.

Skladba určite nie je zábavnou zbierkou satanistickej prózy. Geniálnosť textu sa naplno neprejaví, kým sa poslucháč nezamyslí nad tým, čo predstavuje jablko (*apple*) a krvácajúca koruna (*bleeding crown*) – poznanie. V tomto kontexte ide o nádherne hymnickú, posilňujúcu a aktuálnu výzvu k rozumu.

## Zoznam skladieb
*;Digital download
#„The Devil's Bleeding Crown“ — 3:58

## Umiestnenie

## Referencie

## Zdroj
*

Kategória:Piesne skupiny Volbeat
Kategória:Piesne z 2016
Kategória:Single z 2016
Volos (Grécko)

thumb|Volos
**Volos** () je mesto v Tesálii v strednom Grécku, na brehu Egejského mora. Je hlavným mestom prefektúry Magnesia, leží 320 km severne od Atén na úpätí hory Pelion pri Pagasetickom zálive a je najvýznamnejším prístavom Thessalie. Končí tu lokálna železnica z Larissy, v neoklasicistickej budove stanice sídli železničné múzeum. Žije tu 85 000 obyvateľov, s predmestiami okolo 145 000.

V staroveku tu stálo mesto *Iolkos*, známe z povesti o Iasónovi (turistickou atrakciou je replika jeho lode Argó). Po osmanskej nadvláde sa stalo v roku 1881 súčasťou Grécka a začal jeho rast. 
Mesto je významným obchodným prístavom, hlavným zamestnávateľom je kovospracujúci firma *Metka*. Sídli tu Thessalská univerzita. Pre turistov je Volos východiskovým miestom na ostrovy Skiathos a Skopelos. Typickým miestnym produktom je tsipouro, pálenka z hrozna.

Mesto bolo mnohokrát postihnuté zemetrasením, posledné veľmi silné bolo v roku 1955. V meste sa narodil taliansky maliar Giorgio de Chirico, z neďalekej dediny Agria pochádza hudobný skladateľ Vangelis. Na miestnom štadióne *Panthessaliko* sa hrali zápasy futbalového turnaja na olympiáde v roku 2004.

## Partnerské mestá
*  Antofagasta, Čile
*  Batumi, Gruzínsko
*  Le Mans, Francúzsko
*  Pleven, Bulharsko
*  Rostov na Done, Rusko
*  Smederevo, Srbsko

## Iné projekty

## Externé odkazy
* Oficiálna stránka
* Visit Greece 
* Discover Peli 

## Zdoj

Kategória:Mestá v Grécku
Kategória:Prístavné mestá Egejského mora
Kategória:Prístavné mestá v Grécku
Still Counting

„**Still Counting**“ je skladba dánskej heavy metalovej skupiny Volbeat. Skladba bola originálne vydaná na ich albume z roku 2008 *[[Guitar Gangsters & Cadillac Blood]]* a bola neskôr vydaná ako bonusová skladba na určitých edíciách albumu *[[Beyond Hell / Above Heaven]]*. Skladba „Still Counting“ bola vydaná ako singel v roku 2012, štyri roky po počiatočnom vydaní na albume *[[Guitar Gangsters & Cadillac Blood]]*. Skladba bola hitom na americkom rockovom radiu, umiestená na 1. mieste v Mainstream Rock rebríčku časopisu *[[Billboard]]* a druhý singel skupiny Volbeat, ktorý sa tak umiestnil.

## Hudobné video
Pre skladbu bolo vytvorené živé hudobné video a bolo natočené v House of Blues v Anaheime v štáte Kalifornia. Hudobné video bolo režírované Michaelom Sarnom.

## Zoznam skladieb

## Umiestnenie

## Obsadenie
* Michael Poulsen – vokály, rytmická gitara
* Thomas Bredahl – sólová gitara
* Anders Kjølholm – basgitara
* Jon Larsen – bicie

## Referencie

## Externé odkazy
* Oficiálne hudobné video na YouTube

## Zdroj

Kategória:Piesne skupiny Volbeat
Kategória:Piesne z 2008
Kategória:Single z 2012
XII (pracovný tábor)

[thumb|Tábor XII pripomína jedno zo zastavení [Křížová cesta ke svobodě|Krížovej cesty k slobode v Jáchymove]]

**XII** bol pracovný tábor pre väzňov v uránových baniach v komunistickom Česko-Slovensku.

## Dejiny tábora
Tábor bol zriadený v septembri 1951 a zrušený v auguste 1954. Kvôli utajeniu mu bolo pridelené krycie označenie *X*. Tábor XII bol súčasťou systému pracovných táborov v okolí Horného Slavkova, ktoré bolo tretím významným miestom ťažby uránu na území Česko-Slovenska po druhej svetovej vojne. V septembri 1951 bolo v tábore XII držaných 1500 väzňov, v marci 1953 dokonca 1987 väzňov. Veliteľom tábora bol celý čas Jiří Machota.

thumb|Poloha tábora XII vyznačená na súčasnej mape mesta

Dňa 15. októbra 1950 na tábore XII došlo k zrejme najkrvavejšiemu úteku väzňov. Z tábora utieklo 11 väzňov. Pri úteku väzni zabili jedného dozorcu. Pri nočnom prenasledovaní bolo zastrelených 5 utečencov: Ferdinand Combel, František Petrů, Jan Úlehla, Vladislav Roubal a Jan Trn; František Čermák bol zastrelený pri pokuse o prechod štátnej hranice a Miroslav Hasil spáchal samovraždu. Väzni Ladislav Plšek s Borisom Volkom boli chytení a v procese „Karolík a spol.“ odsúdení na trest smrti. V súvislosti s útekom bol k trestu smrti odsúdený tiež dozorca Karolík, ktorý však s útekom nemal nič spoločného. Zo všetkých uniknutých tak prežili len Karel Kukal a Zdeněk Štich. O útekoch z jáchymovských táborov neskôr Kukal napísal knihu *Deset křížů*.

Obete hromadného úteku pripomína symbolický hrob na cintoríne v Hornom Slavkove.

## Referencie

## Externé odkazy
* 

## Zdroj

Kategória:Nútené práce v komunistickom Česko-Slovensku
Kategória:Pracovné tábory v Česku
Kategória:Ťažba uránu v Česku
Kategória:Horní Slavkov
Kategória:Stavby v okrese Sokolov
7336 Saunders

**7336 Saunders** je planétka s priemerom iba 467 m, ktorú objavila E. F. Helinová na observatóriu Palomar 6. septembra 1989.

## Externé odkazy

Kategória:Planétky 7251 – 7500
Kategória:Astronomické objekty objavené v roku 1989
Stasiak (raper)

**Stasiak**, vlastným menom **Lukasz Stasiak** (* 16. marec 1983, Varšava), je poľský raper a výkonný producent. Debutoval v roku 2000 vo formácii  Płomień 81 s albumom *Nasze dni*. Hosťoval pri nahrávaní skladby „To sú naše dni“. 

O rok neskôr s rapermi Mesom a Pjusom založil kapelu 2cztery7, s ktorou vystupuje od roku 2001. Nahral s ňou tri albumy: *Funk – dla smaku* (2005), * Spaleni innym słońcem* (2008) a *2cztery7 & DJ Cool vzhľad: West Side Warsaw Mixtape* (2008). Za posledných desať rokov koncertuje s Tymom Typom Mesom, ktorého zároveň manažuje.

Od roku 2009 je jeden zo spoluzakladateľov nezávislého vydavateľstva Alkopoligamia.com.

Je tiež jedným z tvorcov uznávaného medzigeneračného projektu „Albo Inaczej“. Prepracoval preň klasické hip-hopové texty do nových verzií, ktoré spievajú legendy poľskej hudbobnej scény Zbigniew Wodecki, Ewa Bem, Andrei Dombrovsky, Krystyna Prońko, Wojciech Gąssowski, a Nikita Andrzejczak.

V roku 2015, sa zúčastnil historického 
turné „Red Bull Tour Bus: Wspólna scena“ vystupujúc na streche červeného autobusu spolu s umelcami ako Sokół, Kosi, Ras, Dj Steez a Mr. Krime. Výsledkom koncertu bol singel s názvom "Aftery", vydaný na vinyle pod labelom PROSTO.

Objavil sa v úlohe moderátora v televíznych reláciách: 

* *Mestská múdrosť* – 4FunTV
* *Stasiak na mieste* – Orange TV
* *Mestský superhrdina* – TVN Turbo.

Od roku 2017 je spolu s Lukaszom „Jurasom“ Jurkowskim spíkrom na štadióne Legie Varšava.

## Referencie

Kategória:Narodenia v 1983
Kategória:Osobnosti z Varšavy
Kategória:Poľskí raperi
Bzovícka pahorkatina

**Bzovícka pahorkatina** je geomorfologický podcelok Krupinskej planiny. 

## Vymedzenie
Podcelok zaberá západnú časť Krupinskej planiny a siaha od Krupiny po Šahy. Severozápadným smerom ležia Štiavnické vrchy s podcelkami Skalka a Sitnianska vrchovina, na západe územie klesá do Podunajskej pahorkatiny s podcelkami Ipeľská pahorkatina a Ipeľská niva. V najjužnejšej časti na krátkom úseku susedí Ipeľská kotlina (podcelok Juhoslovenskej kotliny) a východným smerom pokračuje Krupinská planina podcelkami Modrokamenské úboče, Dačolomská planina a Závozská vrchovina.

## Chránené územia
Severozápadná časť územia zasahuje do CHKO Štiavnické vrchy, z maloplošných území tu leží:
* Čabraď – prírodná rezervácia
* Tesárska roklina – prírodná pamiatka
* Šinkov salaš – prírodná rezervácia 
* Šípka – prírodná rezervácia

## Doprava
Údolím Krupinice vedie významný severo-južný koridor E 77 (Krakov – Budapešť) v trase cesty I/66, ako aj železničná trať Zvolen – Čata.

## Turizmus
Na území Bzovíckej pahorkatiny sa nachádza viacero turistických atrakcií, medzi nimi bývalé kráľovské mesto Krupina s vartovkou, kúpeľné mestečko Dudince, či ruiny kláštora v Bzovíku.

## Referencie

Kategória:Geomorfologické podcelky na Slovensku
Kategória:Krupinská planina
Kategória:Pahorkatiny na Slovensku
Zatmenie Mesiaca 27. júla 2018

náhľad|Zatmenie viditeľné z Talianska
náhľad|Prechod Mesiaca tieňom Zeme
Dňa 27. júla 2018 nastalo úplné **[[zatmenie Mesiaca]]**. Bolo výnimočné tým, že Mesiac prešiel priamo stredom tieňa Zeme, čo nastalo naposledy pri zatmení Mesiaca 15. júna 2011.

Vzhľadom na to, že Mesiac bol vtedy súčasne od Zeme aj najďalej (v tzv. apside), bolo to aj najdlhšie zatmenie v 21. storočí, dlhšie bude až 9. júna 2123.

Čiastočné zatmenie začalo o 20:24 SELČ a skončilo o 0:19, 28. júla 2018. Samotné úplné zatmenie trvalo od 21:30 do 23:13, maximum nastalo o 22:21 SELČ.

Práve na dátum úkazu pripadla i veľká opozícia Marsu so Slnkom. Mars bol v období zatmenia na oblohe blízo Mesiaca, asi 6° južne.

## Referencie


## Iné projekty

## Externé odkazy
* Where to see the eclipse and public events (Go Stargazing) 
* Hermit eclipse: 2018-07-27

## Zdroj

Kategória:Zatmenia Mesiaca
Dačolomská planina

**Dačolomská planina** je geomorfologický podcelok Krupinskej planiny. 

## Vymedzenie
Podcelok zaberá strednú časť Krupinskej planiny a susedí na severovýchode s Javorianskou hornatinou, podcelkom Javoria. Z ostatných strán Dačolomskú planinu obklopujú len podcelky Krupinskej planiny: na severe Závozská vrchovina, na západe Bzovícka pahorkatina a na juhu a východe Modrokamenské úboče.

## Vybrané vrcholy
* Jaseňový vrch () – najvyšší vrch podcelku
* Mavercová ()
* Kršiakov vŕšok ()

## Chránené územia
Z maloplošných území tu leží:
* Čabraď – prírodná rezervácia
* Krehora – prírodná pamiatka
* Kamenná žena – prírodná pamiatka

## Doprava
Územie je vo východnej časti, približne po cestu II/527 (Zvolen – Veľký Krtíš), nedostupné. Je súčasťou VVP Lešť a vjazdy na toto územie sú najmä počas výcviku zatarasené, príp. strážené.

## Referencie

Kategória:Geomorfologické podcelky na Slovensku
Kategória:Krupinská planina
Majstrovstvá Európy v touch rugby 2018

**Majstrovstvá Európy v touch rugby 2018** bol v poradí 12. turnaj majstrovstiev Európy v touch rugby, ktoré organizuje Európska federácia touch rugby (EFT). Konal sa v Nottinghame, v grófstve Nottinghamshire, v Anglicku v dňoch od 18.21. júla 2018, za účasti 11 mužských, 9 ženských a 9 zmiešaných tímov. Nováčikmi turnaja boli družstvá mixu Švédska a Čile. Majstrovstiev sa spolu aj s veteránskymi kategóriami zúčastnilo 63 tímov zo 17 krajín. Okrem mužov, žien a mixu sa tradične organizovali aj turnaje veteránov do 30, 35, 40 a do 45 rokov, žien do 27 rokov a v mixe veteránov. Titul v mužskej a ženskej kategórii obhájili družstvá Anglicka, v mixe zasa obhájilo titul Škótsko.

Anglicko sa stalo organizátorom ME 2018 po rozhodnutí EFT v novembri 2016, keď uspelo v konkurencii kandidatúr Nemecka a Portugalska. Anglicko bolo organizátorom európskeho šampionátu štvrtýkrát, keď predtým hostilo toto podujatie v rokoch 1996 (v Halifaxe), 1998 (v Nottinghame) a 2010 (V Bristole). Všetky zápasy sa odohrali na 7 ihriskách komplexu Highfields Sports Complex, ktorý je súčasťou *University of Nottinham*.

## Účastníci

;Muži

;Ženy

;Mix

## Výsledky
### Muži
#### Základná skupina

#### Play-off
##### Stretnutie o 3. miesto

##### Finále

----

### Ženy
#### Základná skupina

#### 2. fáza
;Skupina o 5.7. miesto

#### Play-off
##### Stretnutie o 8. miesto

##### Semifinále

##### Stretnutie o 3. miesto

##### Finále

----

### Mix
#### Základná skupina

#### 2. fáza
##### Skupina o 5.7. miesto

#### Play-off
##### Stretnutie o 8. miesto

##### Semifinále

##### Stretnutie o 3. miesto

##### Finále

## Konečné poradie

;Muži

;Ženy

;Mix

## Referencie

## Externé odkazy
* Oficiálna stránka Európskej federácie touch rugby 
* Oficiálna stránka England Touch 

## Zdroj
* ME 2018 na stránke Medzinárodnej federácie touch rugby 
* ME 2018 na stránke Európskej federácie touch rugby  
* ME 2018 na stránke England Touch  

Kategória:Šport v 2018
Kategória:Majstrovstvá Európy v touch rugby
Touch
3C 2

**3C 2** je veľmi vzdialený kvazar v súhvezdí Ryby.

## Externé odkazy
*  Simbad - 3C 2 (po anglicky)

## Zdroj
*  NASA/IPAC Extragalaktická Databáza - 3C 2 (po anglicky)

Kategória:Súhvezdie Ryby
002
Kategória:4C objekty
2817468
005
006
Kategória:Kvazary
Plačlivé pliesko

**Plačlivé pliesko** je najväčšie pleso v Roháčskom kotli v Jamníckej doline v Západných Tatrách na Slovensku.  Má rozlohu 0,0784 ha a je 50&nbsp;m dlhé a 25 m široké.  Leží v nadmorskej výške .

## Okolie
Nachádza sa v priehlbni obklopenej kamením a trávou v hornej časti Jamníckej doliny v Roháčskom kotli pod Žiarskym sedlom a východnou stenou Plačlivého južne od Ostrého Roháča. Po ukončení pastvy sa v okolí obnovili ostrovčeky kosodreviny. Južne od neho sa nachádzajú ďalšie dve menšie plesá. V roku 1931 bolo preskúmané dvojicou poľských bádateľov Jerzym Młodziejowskim a Tadeuszom Zwolińskim.

## Vodný režim
Pleso nemá povrchový prítok. Odteká z neho bezmenný prítok Jamníckeho potoka patriaceho do povodia Váhu. 

## Prístup
Pleso nie je verejnosti prístupné. Vo vzdialenosti 150 m južne od neho prechádza 
*  zelená turistická značka z Jamníckej doliny na Žiarske sedlo.

## Referencie

## Literatúra
*
*

## Iné projekty

## Externé odkazy
Wielka Encyklopedia Tatrzańska (WET), Płaczliwy Stawek

## Zdroj

Kategória:Jamnícka dolina
Kategória:Povodie Váhu
Kategória:Plesá Západných Tatier
Kategória:Vodstvo v okrese Liptovský Mikuláš